《木兰花慢·次予昕送春韵，咏玫瑰花》
宋代·王用宾

病中三月暮，怎春去，又徘徊。正绿意浮天，红情掷地，惆怅迟来。

绿斋。画阑尽处，骤微风、吹面送芳埃。为我分留物色，是谁巧意铺排。

春归。草草费人猜。花事莫低回。纵酴醾架冷，玫瑰托绽，黄蕊朱胎。

高台。自为季节，把蔷薇、压到夏初开。收露余香在手，得诗好放吟怀。

作者简介：嘉兴府崇德人，字子安。宁宗嘉定初举进士。志欲尽读天下书，手抄口诵，至忘寝食。乡之登仕者多出其门。以不欺、不贪为座右铭。